##### **Določitev plačnega razreda ob premestitvi srednjih medicinskih sester na delovna mesta diplomiranih medicinskih sester - implementacija 38. člena ZZDej – K**

##### **Odgovori na prejeta vprašanja zavodov s področja zdravstvene dejavnosti**[[1]](#footnote-1)

**1. vprašanje:**

»Sistemizirano delovno mesto pred prevedbo: (F025010) Srednja medicinska sestra II (min.PL. 24 – max. PL 34). Sistemizirano delovno mesto po prevedbi (38. čl. ZZDej-K): (E037021) Dipl. med. sestra (min. PL. 32 – max. PL. 42). Delavka je bila v zadnjem plačnem razredu srednje medicinske sestre II – 34 plačni razred. Prevedba na delovno mesto dipl. med. sestre znaša v skladu z 19. čl. ZSPJS (34+1) = 35. PR.

* Ali delavka v skladu s Pravilnikom o napredovanju javnih uslužbencev napreduje do 42. plačnega razreda, seveda ob upoštevanju odbitkov plačnih razredov na podlagi 14. čl. ZSPJS?
* Ali je delavka s 1/11-2019 (v skladu z Aneksom h KP – postopno dvigovanje osnovnega plačnega razreda) upravičena do 36. PL?«

**Odgovor:**

**Na delovnem mestu Srednja medicinska sestra II (šifra delovnega mesta F025010)** je javna uslužbenka dosegla 10 plačnih razredov napredovanj v plačne razrede pred 1. 4. 2019. Razpon plačnih razredov možnih napredovanj na dan 7. 2. 2018, torej pred uveljavitvijo Aneksa h Kolektivni pogodbi za zaposlene v zdravstveni negi (Uradni list RS, št. 80/18, v nadaljevanju: Aneks h KP) oziroma Aneksa h Kolektivni pogodbi za dejavnost zdravstva in socialnega varstva Slovenije (Uradni list RS, št. 80/18, v nadaljevanju: Aneks h KP), je bil od 23. plačnega razreda do 33. plačnega razreda. Na dan 8. 12. 2018 je razpon plačnih razredov možnih napredovanj od 24. plačnega razreda do 34. plačnega razreda, saj se je delovno mesto Srednja medicinska sestra II (šifra delovnega mesta F025010) z 8. 12. 2018 uvrstilo za 1 plačni razred višje. Javni uslužbenci na tem delovnem mestu so pridobili pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, s 1. januarjem 2019.

Kot navajate se javna uslužbenka premešča na delovno mesto **Diplomirana medicinska sestra v negovalni enoti (šifra delovnega mesta E037021)**.

Na delovnem mestu **Diplomirana medicinska sestra v negovalni enoti (šifra delovnega mesta E037021)** je bil razpon plačnih razredov možnih napredovanj na dan 7. 2. 2018, torej pred uveljavitvijo Aneksov h KP od 30. plačnega razreda do 40. plačnega razreda. Na dan 8. 12. 2018 je razpon plačnih razredov možnih napredovanj na tem delovnem mestu od 32. plačnega razreda do 42. plačnega razreda, saj se je delovno **mesto Diplomirana medicinska sestra v negovalni enoti (šifra delovnega mesta E037021)** z 8. 12. 2018 uvrstilo za 2 plačna razreda višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, postopno, in sicer s 1. januarjem 2019 prvi plačni razred povišanja in s 1. novembrom 2019 drugi plačni razred povišanja.

V primeru, ko javna uslužbenka **ne izpolnjuje pogoja glede zahtevane izobrazbe** za delovno mesto Diplomirana medicinska sestra v negovalni enoti (šifra delovnega mesta E037021), se ob premestitvi razpon plačnih razredov možnih napredovanj, na podlagi 14. člena Zakon o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165) in [84/18](http://www.uradni-list.si/1/objava.jsp?sop=2018-01-4122), v nadaljevanju: ZSPJS) obravnava, kot da bi bil znižan za en oziroma dva plačna razreda (glej tudi mnenje Ministrstva za javno upravo št. 0100-601/2019/3 z dne 5. 8. 2019, objavljeno na povezavi:

[Mnenje glede razporejanja srednjih medicinskih sester po 38. členu ZZDej K in uporaba 14. člena ZSPJS 8.8.2019](https://www.gov.si/assets/ministrstva/MJU/Placni-sistem/Medicinske-sestre/Mnenje-glede-razporejanja-srednjih-medicinskih-sester-po-38.-clenu-ZZDej-K-in-uporaba-14.-clena-ZSPJS.docx)

Upoštevajoč navedeno javna uslužbenka, **ob pogoju, da ne izpolnjuje pogoja glede zahtevane izobrazbe,** na delovnem mestu Diplomirana medicinska sestra v negovalni enoti (šifra delovnega mesta E037021) **ne more napredovati do 42. plačnega razreda**, pač pa lahko **javna uslužbenka brez ustrezne izobrazbe napreduje do največ 41. plačnega razreda, če ima več kot 23 let delovne dobe oziroma največ do 40. plačnega razreda, če ima 23 let delovne dobe ali manj.**

Javna uslužbenka je na delovnem mestu Srednja medicinska sestra II (šifra delovnega mesta F025010) dosegla 34. plačni razred in bi bila zaradi premestitve na delovno mesto v višjem tarifnem razredu uvrščena v nižji ali isti plačni razred kot ga je dosegla z napredovanjem na delovnem mestu Diplomirana medicinska sestra v negovalni enoti (šifra delovnega mesta E037021) pred to premestitvijo, zato se javni uslužbenki plačni razred na delovnem mestu Diplomirana medicinska sestra v negovalni enoti (šifra delovnega mesta E037021) določi tako, da se že doseženi plačni razred na delovnem mestu Srednja medicinska sestra II (šifra delovnega mesta F025010) poveča za en plačni razred (drugi stavek prvega odstavka 19. člena ZSPJS).

**I. Stanje na dan pred premestitvijo na** **delovnem mestu Srednja medicinska sestra II (šifra delovnega mesta F025010):**

**• uvrstitveni 34. plačni razred** (24. izhodiščni plačni razred + 10 plačnih razredov napredovanj v plačne razrede pred 1. 4. 2019)**,**

**• izplačilni 34. plačni razred** (24. izhodiščni plačni razred + 10 plačnih razredov napredovanj v plačne razrede pred 1. 4. 2019). Ker je javna uslužbenka dosegla vsa napredovanja v plačne razrede pred 1. 4. 2019, se ji že izplačuje plača v skladu s plačnim razredom, ki ga je dosegla z napredovanji, prav tako je za to delovno mesto že v celoti realizirana postopnost v skladu z Aneksoma h KP.

**II. Stanje na dan premestitve na delovno mesto Diplomirana medicinska sestra v negovalni enoti (šifra delovnega mesta E037021)**:

* **uvrstitveni 35. plačni razred** (34. plačni razred + 1 plačni razred na podlagi drugega stavka prvega odstavka 19. člena ZSPJS),
* **izplačilni 35. plačni razred** (34. plačni razred + 1 plačni razred na podlagi drugega stavka prvega odstavka 19. člena ZSPJS).

Javna uslužbenka se na delovnem mestu Diplomirana medicinska sestra v negovalni enoti (šifra delovnega mesta E037021) torej uvrsti v 35. plačni razred in se ji v višini 35. plačnega razreda, od premestitve dalje, tudi izplačuje osnovna plača. Izhodiščni plačni razred delovnega mesta Diplomirana medicinska sestra v negovalni enoti (šifra delovnega mesta E037021), določen upoštevaje 14. člen ZSPJS, je za javno uslužbenko 30. plačni razred oziroma 31. plačni razred (odvisno od doseženih let delovne dobe javne uslužbenke). Glede na to, da se javni uslužbenki že od premestitve dalje izplačuje osnovna plača glede na plačni razred, ki je višji od uvrstitvenega oziroma izhodiščnega plačnega razreda delovnega mesta Diplomirana medicinska sestra v negovalni enoti (šifra delovnega mesta E037021), kot bo izplačan s 1. novembrom 2019, javna uslužbenka s 1. novembrom 2019 ni upravičena do dodatnega povišanja (mnenje Ministrstva za javno upravo, št. 0100-572/2019/6 z dne 23. 7. 2019:

[Določitev plače ob premestitvi z delovnih mest SMS na delovna mesta DMS implementacija novele Zakona o zdravstveni dejavnosti ZZDej K 8.8.2019](https://www.gov.si/assets/ministrstva/MJU/Placni-sistem/Medicinske-sestre/Dolocitev-place-ob-premestitvi-z-delovnih-mest-SMS-na-delovna-mesta-DMS-implementacija-novele-Zakona-o-zdravstveni-dejavnosti-ZZDej-K-8.8.2019.docx)

**2. vprašanje:**

»V splošnih navodilih MJU z dne 11.7.2019 (splošno) je na 2 strani zapisano, da pri prestopanju v višjo tarifno skupino upoštevamo določbo 19/1 čl. ZSPJS tako pri izplačilnem kot tudi pri uvrstitvenem plačnem razredu.«

**Odgovor:**

Ministrstvo za javno upravo je stališče glede uporabe določbe drugega stavka prvega odstavka 19. člena ZSPJS ob upoštevanju različnega uvrstitvenega in izplačilnega plačnega razreda javnega uslužbenca (npr. zaradi zamika izplačila napredovanj v višji plačni razred v skladu z novelo ZSPJS-V), podrobneje pojasnilo v mnenjih objavljenih na povezavi:

Mnenje št. 0100-573/2019/3 z dne 7.8.2019:

[Pravilna določitev plačnega razreda ob premestitvi iz delovnega mesta referent na delovno mesto svetovalca 09082019](https://www.gov.si/assets/ministrstva/MJU/Placni-sistem/Aktualno-v2/Pravilna-dolocitev-placnega-razreda-ob-premestitvi-iz-delovnega-mesta-referent-na-delovno-mesto-svetovalca-09082019.doc)

Mnenje št. 0100-541/2019/3 z dne 1.7.2019:

[Premestitev na drugo delovno mesto 11.7.2019](https://www.gov.si/assets/ministrstva/MJU/Placni-sistem/Dolocitev-placnega-razreda-ob-premestitvi-na-drugo-delovno-mesto-prvi-odstavek-19.-clena-ZSPJS/Premestitev-na-drugo-delovno-mesto.pdf)

**3. vprašanje:**

»Kako naj upoštevamo navodilo MJU v njihovem odgovoru na naša vprašanja z dne 23. 7. 2019 v zadnjem odstavku, ko opozarjajo, da ne smemo dvakrat dvigovati plačnih razredov (po 19/1 čl. ZSPJS in še s 1.11.2019) – Prosimo za tolmačenje na praktičnem primeru, kako je prav in kako bi bilo narobe glede na to opozorilo.«

**Odgovor:**

Navodilo se nanaša na primere, ko se, ob premestitvi v višjo tarifno skupino, javnim uslužbencem že od premestitve dalje izplačuje osnovna plača glede na plačni razred, ki je višji od izhodiščnega plačnega razreda delovnega mesta, kot bo izplačan s 1. novembrom 2019. Javni uslužbenci v teh primerih namreč že ob premestitvi dosežejo ali presežejo plačni razred, ki bo v skladu z Aneksoma h KP izplačan s 1. novembrom 2019, zato do dodatnega povišanja s 1. novembrom 2019 niso upravičeni.

Glej tudi odgovor k 1. in 18. vprašanju.

Primer 1: Pravilna določitev plače:

Pravilna določitev plače

Primer 2: Napačna določitev plače:

Napačna določitev plače

**4. vprašanje:**

»V zvezi z odgovorom MJU (št. 0100-565/2019/9 z dne 31.7.2019: [Plačni razred javne uslužbenke zaposlene na kombiniranem delovnem mestu SMS in DMS 8.8.2019](https://www.gov.si/assets/ministrstva/MJU/Placni-sistem/Medicinske-sestre/Placni-razred-javne-usluzbenke-zaposlene-na-kombiniranem-delovnem-mestu-SMS-in-DMS-8.8.2019.docx) na naše vprašanje (do zdaj SMS/DMS v IT III) z dne 31.7.2019, ki smo ga prejeli v petek 2.8.2019: MJU svetuje, da v primeru istega izplačilnega plačnega razreda na obeh kombiniranih delovnih mestih PR=35, na novem 100% delovnem mestu DMS v IT III s 1.8.2019 pustimo izplačilni PR=35, lahko pa tudi zaprosimo po 19/2 čl. ZSPJS na MZ za soglasje za 36 PR (zadnji odstavek njihovega dopisa, kar smo tudi naredili glede na njihova ustna tolmačenja pred tem o tej možnosti, da je vse po istem principu). V tem primeru, ki ga oni tolmačijo z izplačilnim PR delavke s 1.8.2019 =35PR, je uvrstitveni plačni razred delavke 39 PR, izplačilni PR delavke pa postopoma raste, in sicer doseže s 1.11.2019= 37 PR (zaradi dviga vrednosti delovnega mesta za 2 PR) in s 1.12.2019=39PR (zaradi 2 napredovanj delavke na DMS s 1.4.2019, ko pridobi še pravico do izplačila). Ali se ta dinamika izplačilnih in uvrstitvenih PR spremeni v primeru, če dobimo soglasje MZ za izplačilni PR=36 s 1.8.2019 (simulacija po 19/1 ZSPJS in povišanje doseženega izplačilnega na SMS 35+1)? Predvidevamo, da ne, saj je bil že sedaj uvrstitveni na SMS 37 PR glede na 1 napredovanje s 1.4. in če dodamo +1PR pridemo do uvrstitvenega na SMS na 38, kar pa je manj kot uvrstitveni na deležu DMS, ki je že sedaj =39 PR.

(Ali se v konkretnem primeru delavki enako kot v tolmačenju dviguje njen izplačilni PR na novem delovnem mestu s 1.11. (37PR) in 1.12. (39PR), tudi če dobimo s 1.8.2019 soglasje za izplačilni 36 PR – ali ne in bosta izplačilna PR delavke v tem primeru 1.11. (38PR) in 1.12. (40PR))?«

**Odgovor:**

Kot je razvidno iz podatkov v objavljenem odgovoru št. 0100-565/2019/9 z dne 31.7.2019, je javna uslužbenka pred premestitvijo tako na delovnem mestu Srednja medicinska sestra v intenzivni terapiji III, kot tudi na delovnem mestu Diplomirana medicinska sestra v intenzivni terapiji III, dosegla enak izplačilni plačni razred (35. plačni razred). Kot navajate, je bila v tem in podobnih primerih predlagana uporaba instituta določitve višje plače na podlagi drugega odstavka 19. člena ZSPJS. Ob tem je treba upoštevati, da predstavlja drugi odstavek 19. člena ZSPJS poseben institut, ki omogoča, da se javnega uslužbenca, če so izpolnjeni vsi pogoji, določeni v navedenem členu, uvrsti v višji plačni razred, kot bi mu pripadal ob uporabi splošnih pravil ZSPJS za določitev plače ob zaposlitvi ali premestitvi na drugo delovno mesto. Na podlagi te določbe ZSPJS se namreč javnega uslužbenca lahko neposredno uvrsti v plačni razred, ki je za največ pet plačnih razredov višji od plačnega razreda delovnega mesta oziroma naziva, vendar ne v višji plačni razred, kot ga je možno doseči z napredovanjem. Navedeno pomeni, da se na podlagi drugega odstavka 19. člena ZSPJS lahko določi za največ 5 plačnih razredov višji uvrstitveni plačni razred javne uslužbenke. Pri izplačilnem plačnem razredu pa je treba upoštevati tudi morebitno postopnost izplačila višje uvrstitve delovnega mesta v skladu z Aneksoma h KP, na katerega se javnega uslužbenca premesti. Mnenje ministrstva glede pravilne uporabe drugega odstavka 19. člena ZSPJS v povezavi s sklenjenim Dogovorom oziroma aneksi h kolektivnim pogodbam št. 0100-265/2019/2 z dne 25.2.2019, je dostopno na naslednji povezavi:

[Uporaba določbe drugega odstavka 19. člena ZSPJS v povezavi s sklenjenim Dogovorom 25.2.2019](https://www.gov.si/assets/ministrstva/MJU/Placni-sistem/Uvrstitev-v-visji-placni-razred-na-podlagi-soglasja-drugi-odstavek-19.-clena-ZSPJS/82b0acf2ff/Uporaba-dolocbe-drugega-odstavka-19.-clena-ZSPJS-v-povezavi-s-sklenjenim-Dogovorom-25.2.2019.pdf)

V konkretnem primeru se torej javna uslužbenka na podlagi soglasja v skladu z drugim odstavkom 19. člena ZSPJS, ob sklenitvi pogodbe za delovno mesto Diplomirana medicinska sestra v intenzivni terapiji III v 100% deležu, lahko uvrsti v največ 40. plačni razred, pri čemer se ji v trenutku sklenitve nove pogodbe osnovna plača izplačuje v višini 38. plačnega razreda, pravico do izplačila osnovne plače v višini 40. plačnega razreda pa v skladu z Aneksoma h KP pridobi z dnem 1. 11. 2019 (pravica do izplačila drugega in tretjega plačnega razreda povišanja na delovnem mestu Diplomirana medicinska sestra v intenzivni terapiji III).

**Pri čemer še dodajamo, da je odločitev, ali bo v tej zvezi zaprošeno za ustrezno soglasje v skladu z navedeno pravno podlago v izključni pristojnosti predstojnika.**

**5. vprašanje:**

»Primer: 100% na SMS 24+7+2(1.4.) – I=31 in U=33, novo delovno mesto je DMS v intenzivni negi, vreden zdaj 32-2 PR (14. čl ZSPJS)=30 PR. Ker bi bil nižji od sedanjega izplačilnega in uvrstitvenega, bi po njihovih pravilih morali dvigniti po 19/1 čl. ZSPJS oba na I=32, kar prejme s 1.8.2019 na novem 100% delovnem mestu DMS v intenzivni negi, njej že dosežen uvrstitveni PR pa se po 19/1 ZSPJS dvigne na 34PR (33+2 napredovanja na 1.4.2019? ALI 33+1?).

Kakšna je njena dinamika dviga plač s 1.11. in 1.12.2019?«

**Odgovor:**

Kot izhaja iz podatkov,je bila javna uslužbenka zaposlena na **delovnem mestu Srednja medicinska sestra v intenzivni negi (šifra delovnega mesta E035012)** v 100% deležu, in je dosegla 7 plačnih razredov napredovanj v plačne razrede pred 1. 4. 2019 in 2 plačna razreda napredovanj v plačne razrede z dnem 1. 4. 2019. Na delovnem mestu Srednja medicinska sestra v intenzivni negi (šifra delovnega mesta E035012) je bil razpon plačnih razredov možnih napredovanj na dan 7. 2. 2018, torej pred uveljavitvijo Aneksov h KP, od 23. plačnega razreda do 33. plačnega razreda. Na dan 8. 12. 2018 je razpon plačnih razredov možnih napredovanj od 24. plačnega razreda do 34. plačnega razreda, saj se je delovno mesto Srednja medicinska sestra v intenzivni negi (šifra delovnega mesta E035012) z 8. 12. 2018 uvrstilo za 1 plačni razred višje. Javni uslužbenci na tem delovnem mestu so pridobili pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, s 1. januarjem 2019.

**I. Stanje na dan pred premestitvijo, na delovnem mestu Srednja medicinska sestra v intenzivni negi (šifra delovnega mesta E035012):**

* **uvrstitveni 33. plačni razred** (24. izhodiščni plačni razred + 7 plačnih razredov napredovanj v plačne razrede pred 1. 4. 2019 + 2 plačna razreda napredovanj v plačne razrede 1. 4. 2019),
* **izplačilni 31. plačni razred** (24. izhodiščni plačni razred + 7 plačnih razredov napredovanj v plačne razrede pred 1. 4. 2019, za 2 plačna razreda napredovanj v plačne razrede s 1. 4. 2019 še ni pravice do izplačila višje plače do 1. 12. 2019)

**II. Stanje na dan premestitve, tj. 1. 8. 2019, na delovno mesto** **Diplomirana medicinska sestra v intenzivni negi (šifra delovnega mesta E037018):**

Kot navajate se javna uslužbenka s 1. 8. 2019 v 100% deležu premešča na delovno mesto Diplomirana medicinska sestra v intenzivni negi (šifra delovnega mesta E037018).

Razpon plačnih razredov možnih napredovanj na dan 7. 2. 2018, torej pred uveljavitvijo Aneksov h KP, je bil od 31. plačnega razreda do 41. plačnega razreda. Na dan 8. 12. 2018 je razpon plačnih razredov možnih napredovanj od 33. plačnega razreda do 43. plačnega razreda, saj se je delovno mesto Diplomirana medicinska sestra v intenzivni negi (šifra delovnega mesta E037018) z 8. 12. 2018 uvrstilo za 2 plačna razreda višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, postopno, in sicer s 1. januarjem 2019 prvi plačni razred povišanja in s 1. novembrom 2019 drugi plačni razred povišanja.

Kot navajate javna uslužbenka ne izpolnjuje pogoja glede zahtevane izobrazbe za delovno mesto Diplomirana medicinska sestra v intenzivni negi (šifra delovnega mesta E037018) in nima več kot 23 let delovne dobe, zato se ob premestitvi, razpon plačnih razredov možnih napredovanj na tem delovnem mestu, zaradi uporabe drugega odstavka 14. člena ZSPJS, za javno uslužbenko obravnava tako, kot da bi bil znižan za dva plačna razreda. Razpon plačnih razredov možnih napredovanj javne uslužbenke je tako od 31. plačnega razreda do 41. plačnega razreda.

Javna uslužbenka je na delovnem mestu Srednja medicinska sestra v intenzivni negi (šifra delovnega mesta E035012) uvrščena v 33. plačni razred in bi bila zaradi premestitve na delovno mesto v višjem tarifnem razredu uvrščena v nižji ali isti plačni razred kot ga je dosegla z napredovanjem na delovnem mestu pred to premestitvijo, zato se javni uslužbenki plačni razred na delovnem mestu Diplomirana medicinska sestra v intenzivni negi (šifra delovnega mesta E037018) določi tako, da se že doseženi plačni razred na delovnem mestu Srednja medicinska sestra v intenzivni negi (šifra delovnega mesta E035012) pred premestitvijo poveča za en plačni razred (drugi stavek prvega odstavka 19. člena ZSPJS), pri čemer se na tej podlagi določi tako uvrstitveni, kot tudi izplačilni plačni razred, in sicer:

* **uvrstitveni 34. plačni** razred (33. plačni razred + 1 plačni razred na podlagi prvega odstavka 19. člena ZSPJS)**,**
* **izplačilni 32. plačni razred** (31. plačni razred + 1 plačni razred na podlagi prvega odstavka 19. člena ZSPJS)**.**

Ker je javna uslužbenka na delovnem mestu Srednja medicinska sestra v intenzivni negi (šifra delovnega mesta E035012) napredovala 1. 4. 2019, pravico do izplačila plačnega razreda iz naslova napredovanj v plačne razrede pa javna uslužbenka na podlagi četrtega odstavka 16. člena ZSPJS ter prvega odstavka 8. člena Uredbe o napredovanju javnih uslužbencev v plačne razrede (Uradni list RS, št. 51/08, 91/08, 113/09 in 22/19, v nadaljevanju: Uredba), pridobi 1. 12. 2019, se ta zamik izplačila upošteva tudi pri določitvi izplačilnega plačnega razreda na delovnem mestu Diplomirana medicinska sestra v intenzivni negi (šifra delovnega mesta E037018).

**III. Stanje na dan 1. 11. 2019 na delovnem mestu Diplomirana medicinska sestra v intenzivni negi (šifra delovnega mesta E037018):**

* **uvrstitveni 34. plačni razred** (33. plačni razred + 1 plačni razred na podlagi drugega stavka prvega odstavka 19. člena ZSPJS),
* **izplačilni 32. plačni razred** (31. plačni razred + 1 plačni razred na podlagi drugega stavka prvega odstavka 19. člena ZSPJS).

Javna uslužbenka na dan 1. 11. 2019 na delovnem Diplomirana medicinska sestra v intenzivni negi (šifra delovnega mesta E037018) nima več pravice do izplačila višje plače v skladu z Aneksoma h KP, saj je s tem, ko je bila uvrščena v 34. plačni razred, njen izplačilni razred pa je 32. plačni razred, že presegla 31. plačni razred, tj. zadnji plačni razred višjega vrednotenja tega delovnega mesta, upoštevajoč razpon plačnih razredov možnih napredovanj javne uslužbenke, ki nima ustrezne izobrazbe za to delovno mesto in nima več kot 23 let delovne dobe.

Glej tudi mnenje št. 0100-572/2019/6 z dne 23. 7. 2019:

[Določitev plače ob premestitvi z delovnih mest SMS na delovna mesta DMS implementacija novele Zakona o zdravstveni dejavnosti ZZDej K 8.8.2019](https://www.gov.si/assets/ministrstva/MJU/Placni-sistem/Medicinske-sestre/Dolocitev-place-ob-premestitvi-z-delovnih-mest-SMS-na-delovna-mesta-DMS-implementacija-novele-Zakona-o-zdravstveni-dejavnosti-ZZDej-K-8.8.2019.docx) in odgovor k 18. vprašanju.

**IV. Stanje na dan 1. 12. 2019 na delovnem mestu Diplomirana medicinska sestra v intenzivni negi (šifra delovnega mesta E037018):**

* **uvrstitveni 34. plačni razred** (33. plačni razred + 1 plačni razred na podlagi drugega stavka prvega odstavka 19. člena ZSPJS),
* **izplačilni 34. plačni razred** (33. plačni razred + 1 plačni razred na podlagi drugega stavka prvega odstavka 19. člena ZSPJS).

Javni uslužbenki se od 1. 12. 2019 izplačuje osnovna plača v višini 34. plačnega razreda, saj je s tem dnem upravičena tudi do izplačila 2 plačnih razredov napredovanj v plačne razrede, ki jih je dosegla v letu 2019 pred premestitvijo.

**6. vprašanje:**

»Primer: zdaj kombinirana (SMS v IT III: 26+9+1(1.4.) – I=35, U=36 in DMS v IT III zdaj vreden 34-1+2nap+2nap (1.4.)- I=35, U=37– če zdaj zaprosimo na MZ za 36 PR, kakšna bo dinamika njenih izplačilnih plačnih razredov na 1.11. (dvig izhodišča delovnega mesta za 2 PR) in 1.12. (2 napredovanja s 1.4.2019), če bo po pridobljenem soglasju ministra za zdravje njen izplačilni na 1.8.2019=36. PR?«

**Odgovor:**

Odgovor najdete pri odgovoru na vprašanje št. 4.

**7. vprašanje:**

»Primer: zdaj kombinirana (SMS v dializi I: 25+8+2(1.4.) – I=33, U=35 in DMS v dializi I zdaj vreden 33-1+2 stara napredovanja- I=34, U=35 zaradi dviga vrednosti s 1.11.). S 1.8.2019 gre na 100% DMS v dializi I: ker je izplačilni na DMS že sedaj višji, bo njen izplačilni na novem delovnem mestu s 1.8.2019 ostal 34PR.

Kako je z uvrstitvenim PR? Bo ta 35 ali ga dvignemo glede na že doseženi na SMS 35+1=36?

Kako se določi uvrstitveni PR in kako se bo postopno dvigoval izplačilni PR delavca na datume 1.8., 1.11. in 1.12.?«

**Odgovor:**

Glede vprašanja določitve plače **v primeru t.i. kombiniranih delovnih mest**, torej ko javni uslužbenec pred premestitvijo v deležih zaseda tako delovno mesto srednje medicinske sestre kot tudi delovno mesto diplomirane medicinske sestre, je Ministrstvo za javno upravo že zavzelo stališče, da se glede na to, da zaposleni že opravlja delo na delovnem mestu diplomirane medicinske sestre, to upošteva tako, da se zaposlenemu na delovnem mestu diplomirane medicinske sestre **določi plača, kot jo je že prejemal na delovnem mestu diplomirane medicinske sestre.**

Mnenje št. 0100-572/2019/6 z dne 23.7.2019 je objavljeno na spletni strani ministrstva na naslednji povezavi:

[Določitev plače ob premestitvi z delovnih mest SMS na delovna mesta DMS implementacija novele Zakona o zdravstveni dejavnosti ZZDej K 8.8.2019](https://www.gov.si/assets/ministrstva/MJU/Placni-sistem/Medicinske-sestre/Dolocitev-place-ob-premestitvi-z-delovnih-mest-SMS-na-delovna-mesta-DMS-implementacija-novele-Zakona-o-zdravstveni-dejavnosti-ZZDej-K-8.8.2019.docx)

**I. Stanje na dan 1. 8. 2019** **na delovnem mestu Diplomirana medicinska sestra v dializi I (šifra delovnega mesta E037016):**

Javna uslužbenka se s 1. 8. 2019 premesti v 100% na delovno mesto Diplomirana medicinska sestra v dializi I (šifra delovnega mesta E037016). V primeru t.i. kombiniranih delovnih mest, torej ko javni uslužbenec pred premestitvijo v deležih zaseda tako delovno mesto srednje medicinske sestre kot tudi delovno mesto diplomirane medicinske sestre, se glede na to, da zaposleni že opravlja delo na delovnem mestu diplomirane medicinske sestre, to upošteva tako, da se zaposlenemu na delovnem mestu diplomirane medicinske sestre določi plača, kot jo je že prejemal na delovnem mestu diplomirane medicinske sestre. V konkretnem primeru to pomeni, da ima javna uslužbenka, ne glede na to, da sta izplačilna uvrstitvena razreda tako na delovnem mestu Srednja medicinska sestra v dializi I (šifra delovnega mesta E035010) kakor tudi na delovnem mestu Diplomirana medicinska sestra v dializi I (šifra delovnega mesta E037016) enaka (35. plačni razred), na dan 1. 8. 2019:

* **uvrstitveni 35. plačni razred** (izhodiščni 33. plačni razred + 2 plačna razreda napredovanj v plačne razrede pred 1. 4. 2019),
* **izplačilni 34. plačni razred** (35. plačni razred – 1 plačni razred postopnosti pridobivanja pravice do plače s 1. 11. 2019).

**II. Stanje na dan 1. 11. 2019** **na delovnem mestu Diplomirana medicinska sestra v dializi I (šifra delovnega mesta E037016):**

Javna uslužbenka ima na dan 1. 11. 2019 na delovnem mestu Diplomirana medicinska sestra v dializi I (šifra delovnega mesta E037016), ker pridobijo javni uslužbenci na tem delovnem mestu pravico do izplačila višje plače v skladu z Aneksoma h KP upoštevajoč postopnost (glede na uvrstitev delovnega mesta na dan pred uveljavitvijo Aneksov h KP, s 1. novembrom 2019:

* **uvrstitveni 35. plačni razred** (izhodiščni 33. plačni razred + 2 plačna razreda napredovanj v plačne razrede pred 1. 4. 2019),
* **izplačilni 35. plačni razred** (izhodiščni 33. plačni razred + 2 plačna razreda napredovanj v plačne razrede pred 1. 4. 2019).

Glede na to, da javna uslužbenka s 1. 4. 2019 ni napredovala v plačne razrede, ima na dan 1. 12. 2019 na delovnem mestu Diplomirana medicinska sestra v dializi I (šifra delovnega mesta E037016), uvrstitveni in izplačilni plačni razred enak kot na dan 1. 11. 2019.

**8. vprašanje:**

»V primeru, da zaposlimo SMS, ki so ji v drugem zdravstvenem zavodu priznali kompetence za DMS ali jo lahko zaposlimo kot DMS? In če lahko, je to mogoče samo na delovno mesto za katero je pridobila kompetence (npr. DMS v IN na DMS v IN) in ne na DMS v NE ali IT?«

**Odgovor:**

Ministrstvo za javno upravo ni pristojno za podajo odgovora na navedeno vprašanje.

**9. vprašanje:**

»V našem zavodu imamo trenutno nekatere srednje medicinske sestre razporejene na kombiniranih delovnih mestih. Te sestre bodo sedaj spadale v prvo skupino. To so srednje medicinske sestre, ki so bile razporejene na podlagi Aneksa h KP za dejavnost zdravstva in socialnega varstva (Ur. list RS 107/2011) od 01. 3. 2012 na kombinirana delovna mesta. Takrat so mogle izpolnjevati pogoj, da so najmanj 10 let pred uveljavitvijo aneksa izvajale tudi aktivnosti in kompetence diplomirane medicinske sestre. Mi smo jih imeli razporejene v deležu 25% na E037029 Diplomirana medicinska sestra v urgentni dejavnosti in 75% na E035026 Srednja medicinska sestra v urgentni dejavnosti. V tem času so tem medicinskim sestram bila upoštevana napredovanja na tem deležu zaposlitve na DM Diplomirane medicinske sestre v urgentni dejavnosti (01.04.2016). Zdaj nas pa zanima, ker bodo sedaj razporejene 100% na DM Diplomirane medicinske sestre v urgentni dejavnosti, ali se jim to napredovanje upošteva, ki so ga pridobile, ali pa se ne upošteva. Vse so si pridobile dva razreda napredovanja na delovnem mestu diplomirane medicinske sestre in upoštevali smo tudi 14. čl. ZSPJS (odbitek enega razreda zaradi neustrezne formalne izobrazbe, delovno dobo so pa že imele več kot 23 let).

Naše vprašanje se glasi, ali se bodo te medicinske sestre razporedile na delovna mesta DMS na izhodiščni plačni razred ali pa se jim upoštevajo dosedanja napredovanja na kombiniranem delovnem mestu, seveda ob upoštevanju 14. člena ZSPJS.«

**Odgovor:**

Glede vprašanja določitve plače **v primeru t.i. kombiniranih delovnih mest**, torej ko javni uslužbenec pred premestitvijo v deležih zaseda tako delovno mesto srednje medicinske sestre kot tudi delovno mesto diplomirane medicinske sestre, je Ministrstvo za javno upravo že zavzelo stališče, da se glede na to, da zaposleni že opravlja delo na delovnem mestu diplomirane medicinske sestre, to upošteva tako, da se zaposlenemu na delovnem mestu diplomirane medicinske sestre **določi plača, kot jo je že prejemal na delovnem mestu diplomirane medicinske sestre.**

Mnenje št. 0100-572/2019/6 z dne 23.7.2019 je objavljeno na spletni strani ministrstva na naslednji povezavi:

[Določitev plače ob premestitvi z delovnih mest SMS na delovna mesta DMS implementacija novele Zakona o zdravstveni dejavnosti ZZDej K 8.8.2019](https://www.gov.si/assets/ministrstva/MJU/Placni-sistem/Medicinske-sestre/Dolocitev-place-ob-premestitvi-z-delovnih-mest-SMS-na-delovna-mesta-DMS-implementacija-novele-Zakona-o-zdravstveni-dejavnosti-ZZDej-K-8.8.2019.docx)

Glede na navedeno, se jim upoštevajo tudi morebitna napredovanja dosežena na delovnem mestu diplomirane medicinske sestre ob premestitvi na 100% delovno mesto diplomirane medicinske sestre. Prav tako se jim na delovnem mestu diplomirane medicinske sestre ne prekine napredovalno obdobje, ampak le-to teče dalje.

**10. vprašanje:**

»Prosimo vas, da nam pomagate določiti pravilne PR naših zaposlenih ob premestitvi z delovnih mest srednjih medicinskih sester na delovna mesta diplomiranih medicinskih sester. Ker zaposleni vztrajajo, da jim pripada 1 PR tudi s 1. 11. 2019, vas prosimo za pisni odgovor, da ne bo nejasnosti. Gre za nekoliko drugačne primere, kot ste jih obravnavali v vaših dosedanjih mnenjih.

1. primer:

ZDRAVSTVENI REŠEVALEC-NPK E035028, 27 izhodiščni PR + 8 rednih napredovanj=35 PR

Premestitev na DM DMS V REŠEVALNEM VOZILU-E037032 (izhodiščni PR 35, končni PR 45, s 1. 11. 2019 drugi plačni razred povišanja (35)-Aneks H KP (Uradni list RS št. 80/18)

Delavec ima več kot 23 let delovne dobe, brez napredovanja s 1. 4. 2019«

**Odgovor:**

Na delovnem mestu **Zdravstveni reševalec – nacionalna poklicna kvalifikacija (VI. R.Z.D.) (šifra delovnega mesta E035028)** je javni uslužbenec dosegel 8 plačnih razredov napredovanj v plačne razrede pred 1. 4. 2019, 1. 4. 2019 pa javni uslužbenec ni napredoval v plačne razrede. Razpon plačnih razredov možnih napredovanj na dan 7. 12. 2018, tj. pred uveljavitvijo Aneksov h KP, je bil od 26. plačnega razreda do 36. plačnega razreda. Na dan 8. 12. 2018 je razpon plačnih razredov možnih napredovanj od 27. plačnega razreda do 37. plačnega razreda, saj se je delovno mesto Zdravstveni reševalec – nacionalna poklicna kvalifikacija (VI. R.Z.D.) (šifra delovnega mesta E035028) s 8. 12. 2018 uvrstilo za 1 plačni razred višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, s 1. januarjem 2019 za prvi (edini) plačni razred povišanja.

Na delovnem mestu **Diplomirana medicinska sestra v reševalnem vozilu (šifra delovnega mesta E037032)** je bil razpon plačnih razredov možnih napredovanj na dan 7. 12. 2018, tj. pred uveljavitvijo aneksov h KP od 33. plačnega razreda do 43. plačnega razreda. Na dan 8. 12. 2018 je razpon plačnih razredov možnih napredovanj od 35. plačnega razreda do 45. plačnega razreda, saj se je delovno mesto Diplomirana medicinska sestra v reševalnem vozilu (šifra delovnega mesta E037032) s 8. 12. 2018 uvrstilo za 2 plačna razreda višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP glede na uvrstitev delovnega mesta na dan pred uveljavitvijo Aneksov h KP postopno, in sicer s 1. januarjem 2019 prvi plačni razred povišanja in s 1. novembrom 2019 drugi plačni razred povišanja.

**I. Stanje na dan pred premestitvijo na delovnem mestu Zdravstveni reševalec – nacionalna poklicna kvalifikacija (VI. R.Z.D.) (šifra delovnega mesta E035028):**

**•** **uvrstitveni 35. plačni razred** (izhodiščni 27. plačni razred + 8 plačnih razredov napredovanj v plačne razrede pred 1. 4. 2019),

**• izplačilni 35. plačni razred** (izhodiščni 27. plačni razred + 8 plačnih razredov napredovanj v plačne razrede pred 1. 4. 2019).

**II. Stanje na dan na dan premestitve na delovno mesto Diplomirana medicinska sestra v reševalnem vozilu (šifra delovnega mesta E037032):**

Javni uslužbenec bo imel na dan premestitve, upoštevajoč, da:

1.) je od 8. 12. 2018 dalje razpon plačnih razredov možnih napredovanj na tem delovnem mestu od 35. plačnega razreda do 45. plačnega razreda, saj se je to delovno mesto s 8. 12. 2018 uvrstilo za 2 plačna razreda višje;

2.) javni uslužbenci na tem delovnem mestu pridobijo pravico do izplačila višje plače v skladu z Aneksoma h KP glede na uvrstitev delovnega mesta na dan pred uveljavitvijo Aneksov h KP postopno, in sicer s 1. januarjem 2019 prvi plačni razred povišanja in s 1. novembrom 2019 drugi razred povišanja;

3.) javni uslužbenec za to delovno **mesto ne izpolnjuje pogoja izobrazbe in bo javni uslužbenec opravljal delo na tem delovnem mestu z nižjo izobrazbo od zahtevane, vendar pa ima več kot 23 let delovne dobe**, zaradi česar je **njegov razpon plačnih razredov možnih napredovanj zaradi uporabe drugega odstavka 14. člena ZSPJS** **od 34. plačnega razreda do 44. plačnega razreda**,

4.) ZSPJS v prvem odstavku 19. člena določa, da se javni uslužbenec ob zaposlitvi, premestitvi na drugo delovno mesto oziroma imenovanju v naziv ali višji naziv uvrsti v plačni razred, v katerega je uvrščeno delovno mesto, za katerega je javni uslužbenec sklenil delovno razmerje, oziroma na katerega je bil premeščen, oziroma v plačni razred, v katerega je uvrščen naziv, v katerega je imenovan. Če bi bil javni uslužbenec zaradi premestitve na delovno mesto oziroma v naziv v višjem tarifnem razredu uvrščen v nižji ali isti plačni razred kot ga je dosegel z napredovanjem na delovnem mestu oziroma v nazivu pred to premestitvijo, se mu plačni razred na novem delovnem mestu oziroma v nazivu določi tako, da se že doseženi plačni razred na delovnem mestu oziroma v nazivu pred premestitvijo oziroma imenovanjem poveča za en plačni razred. Ne glede na določbo prejšnjega stavka javnega uslužbenca ni možno uvrstiti v višji plačni razred kot znaša najvišji plačni razred delovnega mesta oziroma naziva, na oziroma v katerega je javni uslužbenec premeščen oziroma imenovan, ki ga je možno doseči z napredovanjem:

**• uvrstitveni 36. plačni razred** (35. plačni razred + 1 plačni razred v skladu s prvim odstavkom 19. člena ZSPJS),

**• izplačilni 36. plačni razred** (35. plačni razred + 1 plačni razred v skladu s prvim odstavkom 19. člena ZSPJS).

**III. Stanje na dan 1. 11. 2019 na** **delovnem mestu Diplomirana medicinska sestra v reševalnem vozilu (šifra delovnega mesta E037032):**

Javni uslužbenec na dan 1. 11. 2019 na delovnem mestu Diplomirana medicinska sestra v reševalnem vozilu (šifra delovnega mesta E037032) nima več pravice do izplačila višje plače v skladu z Aneksoma h KP, čepravjavni uslužbenci na tem delovnem mestu pridobijo pravico do izplačila višje plače v skladu Aneksoma h KP, glede na uvrstitev delovnega mesta na dan pred uveljavitvijo Aneksov h KP postopno, in sicer s 1. januarjem 2019 prvi plačni razred povišanja in s 1. novembrom 2019 drugi plačni razred povišanja.

Javni uslužbenec je namreč s tem, ko je bil uvrščen v 36. plačni razred, njegov izplačilni razred pa je 36. plačni razred, že presegel 34. plačni razred, tj. zadnji plačni razred višjega vrednotenja tega delovnega mesta, upoštevajoč razpon plačnih razredov možnih napredovanj javnega uslužbenca, ki nima ustrezne izobrazbe za to delovno mesto, ima pa več kot 23 let delovne dobe. S 1. 11. 2019 se 36. plačni razred javnega uslužbenca ne more še dodatno povečati zaradi postopnega povišanja uvrstitve delovnega mesta, saj bi bil le-ta v primeru v boljšem položaju kot javni uslužbenec, ki bi se premeščal na isto delovno mesto pred uveljavitvijo povišanja uvrstitev tega delovnega mesta v decembru 2018 oziroma po pridobitvi vseh plačnih razredov povišanj v skladu z Aneksoma h KP.

Glej tudi mnenje, št. 0100-572/2019/6 z dne 23. 7. 2019: [Določitev plače ob premestitvi z delovnih mest SMS na delovna mesta DMS implementacija novele Zakona o zdravstveni dejavnosti ZZDej K 8.8.2019](https://www.gov.si/assets/ministrstva/MJU/Placni-sistem/Medicinske-sestre/Dolocitev-place-ob-premestitvi-z-delovnih-mest-SMS-na-delovna-mesta-DMS-implementacija-novele-Zakona-o-zdravstveni-dejavnosti-ZZDej-K-8.8.2019.docx) in odgovor k 18. vprašanju.

Javni uslužbenec bo imel na dan 1. 11. 2019 tako:

**• uvrstitveni 36. plačni razred,**

**• izplačilni 36. plačni razred.**

Glede na to, da javna uslužbenka s 1. 4. 2019 ni napredovala v plačne razrede, ima na dan 1. 12. 2019 na delovnem mestu Diplomirana medicinska sestra v reševalnem vozilu (šifra delovnega mesta E037032) uvrstitveni in izplačilni plačni razred enak kot na dan 1. 11. 2019.

**11. vprašanje:**

»2. primer: ZDRAVSTVENI REŠEVALEC-NPK E035028, 27 izhodiščni PR + 6 rednih napredovanja=33 PR (od tega 2 napredovanji s 1. 4. 2019, v času podpisa pogodbe izplačilo za 31 plačni razred)

Premestitev na DM DMS V REŠEVALNEM VOZILU-E037032 (izhodiščni PR 35, končni PR 45, s 1. 11. 2019 drugi plačni razred povišanja (35)-Aneks H KP (Uradni list RS št. 80/18)

Delavec ima manj kot 23 let delovne dobe«

**Odgovor:**

**Na delovnem mestu Zdravstveni reševalec – nacionalna poklicna kvalifikacija (VI. R.Z.D.) (šifra delovnega mesta E035028)** je javni uslužbenec dosegel 4 plačne razrede napredovanj v plačne razrede pred 1. 4. 2019, 1. 4. 2019 pa javni uslužbenec napredoval za 2 plačna razreda napredovanj v plačne razrede. Razpon plačnih razredov možnih napredovanj na dan 7. 12. 2018, tj. pred uveljavitvijo Aneksov h KP, je bil od 26. plačnega razreda do 36. plačnega razreda. Na dan 8. 12. 2018 je razpon plačnih razredov možnih napredovanj od 27. plačnega razreda do 37. plačnega razreda, saj se je delovno mesto Zdravstveni reševalec – nacionalna poklicna kvalifikacija (VI. R.Z.D.) (šifra delovnega mesta E035028) s 8. 12. 2018 uvrstilo za 1 plačni razred višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, s 1. januarjem 2019 za prvi (edini) plačni razred povišanja.

**Na delovnem mestu** **Diplomirana medicinska sestra v reševalnem vozilu (šifra delovnega mesta E037032)** je bil razpon plačnih razredov možnih napredovanj na dan 7. 12. 2018, tj. pred uveljavitvijo Aneksov h KP od 33. plačnega razreda do 43. plačnega razreda. Na dan 8. 12. 2018 je razpon plačnih razredov možnih napredovanj od 35. plačnega razreda do 45. plačnega razreda, saj se je delovno mesto Diplomirana medicinska sestra v reševalnem vozilu (šifra delovnega mesta E037032) s 8. 12. 2018 uvrstilo za 2 plačna razreda višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP postopno, in sicer s 1. januarjem 2019 prvi plačni razred povišanja in s 1. novembrom 2019 drugi plačni razred povišanja.

**I. Stanje na dan pred premestitvijo na delovnem mestu Zdravstveni reševalec – nacionalna poklicna kvalifikacija (VI. R.Z.D.) (šifra delovnega mesta E035028):**

**• uvrstitveni 33. plačni razred** (izhodiščni 27. plačni razred + 4 plačni razredi napredovanj v plačne razrede pred 1. 4. 2019 + 2 plačna razreda napredovanj v plačne razrede 1. 4. 2019),

**• izplačilni 31. plačni razred** (izhodiščni 33. plačni razred - 2 plačna razreda napredovanj v plačne razrede 1. 4. 2019).

**II. Stanje na dan na dan premestitve na delovno mesto Diplomirana medicinska sestra v reševalnem vozilu (šifra delovnega mesta E037032):**

Javni uslužbenec bo imel na dan premestitve upoštevajoč, da:

1.) je od 8. 12. 2018 dalje razpon plačnih razredov možnih napredovanj na tem delovnem mestu od 35. plačnega razreda do 45. plačnega razreda, saj se je to delovno mesto s 8. 12. 2018 uvrstilo za 2 plačna razreda višje;

2.) javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, postopno, in sicer s 1. januarjem 2019 prvi plačni razred povišanja in s 1. novembrom 2019 drugi razred povišanja;

3.) javni uslužbenec za to delovno mesto **ne izpolnjuje pogoja izobrazbe in bo javni uslužbenec opravljal delo na tem delovnem mestu z nižjo izobrazbo od zahtevane, hkrati pa javni uslužbenec nima več kot 23 let delovne dobe**, zaradi česar je **njegov razpon plačnih razredov možnih napredovanj zaradi uporabe drugega odstavka 14. člena ZSPJS od 33. plačnega razreda do 43. plačnega razreda**,

4.) ZSPJS v prvem odstavku 19. člena določa, da se javni uslužbenec ob zaposlitvi, premestitvi na drugo delovno mesto oziroma imenovanju v naziv ali višji naziv uvrsti v plačni razred, v katerega je uvrščeno delovno mesto, za katerega je javni uslužbenec sklenil delovno razmerje, oziroma na katerega je bil premeščen, oziroma v plačni razred, v katerega je uvrščen naziv, v katerega je imenovan. Če bi bil javni uslužbenec zaradi premestitve na delovno mesto oziroma v naziv v višjem tarifnem razredu uvrščen v nižji ali isti plačni razred kot ga je dosegel z napredovanjem na delovnem mestu oziroma v nazivu pred to premestitvijo, se mu plačni razred na novem delovnem mestu oziroma v nazivu določi tako, da se že doseženi plačni razred na delovnem mestu oziroma v nazivu pred premestitvijo oziroma imenovanjem poveča za en plačni razred. Ne glede na določbo prejšnjega stavka javnega uslužbenca ni možno uvrstiti v višji plačni razred kot znaša najvišji plačni razred delovnega mesta oziroma naziva, na oziroma v katerega je javni uslužbenec premeščen oziroma imenovan, ki ga je možno doseči z napredovanjem:

**• uvrstitveni 34. plačni razred** (33. plačni razred + 1 plačni razred v skladu s prvim odstavkom 19. člena ZSPJS),

**• izplačilni 32. plačni razred** (31. plačni razred + 1 plačni razred v skladu s prvim odstavkom 19. člena ZSPJS).

**III. Stanje na dan 1. 11. 2019** **na delovnem mestu Diplomirana medicinska sestra v reševalnem vozilu (šifra delovnega mesta E037032):**

Ker s 1.11.2019 javni uslužbenci na tem delovnem mestu pridobijo pravico do izplačila višje plače v skladu z Aneksoma h KP tudi za drugi plačni razred povišanja, se tudi temu javnemu uslužbencu poviša izplačilni plačni razred na 33. plačni razred, saj v skladu z določbo prvega odstavka 19. člena ZSPJS ni možno izplačevati osnovne plače, ki bi bila nižja od izhodiščnega plačnega razreda delovnega mesta, ki je tem primeru, upoštevaje 14. člen ZSPJS, s 1.11.2019 33. plačni razred.

Javni uslužbenec bo imel na dan 1. 11. 2019 tako:

**• uvrstitveni 34. plačni razred,**

**• izplačilni 33. plačni razred**

**IV. Stanje na dan 1. 12. 2019** **na** **delovnem mestu Diplomirana medicinska sestra v reševalnem vozilu (šifra delovnega mesta E037032):**

Ker se je s 1.11.2019 javnemu uslužbencu že povišal izplačilni plačni razred zaradi pravice do drugega povišanja plačnega razreda na delovnem mestu na katerega se je premestil, s 1.12.2019 pridobi še pravico do izplačila višje osnovne plače v skladu z določenim uvrstitvenim plačnim razredom (34) na podlagi prvega odstavka 19. člena ZSPJS, ki ga še ni prejel zaradi zamika izplačila napredovanj s 1.4.2019.

**• uvrstitveni 34. plačni razred,**

**• izplačilni 34. plačni razred.**

**12. vprašanje:**

»3. primer: ZDRAVSTVENI REŠEVALEC-NPK E035028, 27 izhodiščni PR + 6 rednih napredovanj=33 PR

Premestitev na DM DMS V REŠEVALNEM VOZILU-E037032 (izhodiščni PR 35, končni PR 45, s 1. 11. 2019 drugi plačni razred povišanja (35)-Aneks H KP (Uradni list RS št. 80/18)

Delavec ima manj kot 23 let delovne dobe, brez napredovanja s 1. 4. 2019«

**Odgovor:**

Plačni razred javnega uslužbenca se določi na enak način kot izhaja iz odgovora na 10. vprašanje, pri čemer se upošteva, da se razpon plačnih razredov možnih napredovanj zaradi uporabe drugega odstavka 14. člena ZSPJS določi glede na podatek o njegovi delovni dobi.

**13. vprašanje:**

»4. primer: 70 % SMS ZDRAVSTVENA NEGA NA DOMU - 33 PR,

30% DMS V PATRONAŽNI ZDRAVSTVENI NEGI - 33 PR (odbitek 1. PR v skladu s 14. členom ZSPJS že upoštevan)

Predlagana rešitev:

S premestitvijo na DM DMS V PATRONAŽNI ZDRAVSTVENI NEGI v celoti 100%-33 PR, na podlagi 2. odstavka 19. člena ZSPJS možnost za višjo uvrstitev za največ pet PR, s 1. 11. 2019 se prizna 1 PR«

**Odgovor:**

Plačni razred javnega uslužbenca se določi na enak način kot izhaja iz odgovora na 4. vprašanje.

**14. vprašanje:**

»Ali so navedeni primeri določitve plače v primeru premestitve pravilni:

1. primer:

Primer SMS 25 PR +10 rednih napredovanj= 35 PR (brez napredovanj 1. 4. 2019), ki se premesti na delovno mesto DIPL. MEDICINSKA SESTRA V INTENZIVNI TERAPIJI I, II z nižjo izobrazbo od zahtevane (delovna doba več kot 23 let)

**Odgovor:**

**Na delovnem mestu** **Srednja medicinska sestra v intenzivni terapiji I, II (šifra delovnega mesta E035013)** je javni uslužbenec dosegel 10 plačnih razredov napredovanj pred 1. 4. 2019. Razpon plačnih razredov možnih napredovanj na dan 7. 12. 2018, tj. pred uveljavitvijo Aneksov h KP, je bil od 24. plačnega razreda do 34. plačnega razreda. Na dan 8. 12. 2018 je razpon plačnih razredov možnih napredovanj od 25. plačnega razreda do 35. plačnega razreda, saj se je delovno mesto Srednja medicinska sestra v intenzivni terapiji I, II (šifra delovnega mesta E035013) s 8. 12. 2018 uvrstilo za 1 plačni razred višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP (Uradni list RS, št. 80/18), glede na uvrstitev delovnega mesta na dan pred uveljavitvijo Aneksov h KP (Uradni list RS, št. 80/18), s 1. januarjem 2019 za prvi (edini) plačni razred povišanja.

**Na delovnem mestu Diplomirana medicinska sestra v intenzivni terapiji I, II (šifra delovnega mesta E037019)** je bil razpon plačnih razredov možnih napredovanj na dan 7. 12. 2018, tj. pred uveljavitvijo Aneksov h KP od 32. plačnega razreda do 42. plačnega razreda. Na dan 8. 12. 2018 je razpon plačnih razredov možnih napredovanj od 34. plačnega razreda do 44. plačnega razreda, saj se je delovno mesto Diplomirana medicinska sestra v intenzivni terapiji I, II (šifra delovnega mesta E037019) s 8. 12. 2018 uvrstilo za 2 plačna razreda višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, postopno, in sicer s 1. januarjem 2019 prvi plačni razred povišanja in s 1. novembrom 2019 drugi plačni razred povišanja.

**I. Stanje na dan pred premestitvijo na delovnem mestu** **Srednja medicinska sestra v intenzivni terapiji I, II (šifra delovnega mesta E035013):**

**• uvrstitveni 35. plačni razred** (izhodiščni 25. plačni razred + 10 plačnih razredov napredovanj v plačne razrede pred 1. 4. 2019),

**• izplačilni 35. plačni razred** (izhodiščni 25. plačni razred + 10 plačnih razredov napredovanj v plačne razrede pred 1. 4. 2019).

**II. Stanje na dan na dan premestitve** **na delovno mesto Diplomirana medicinska sestra v intenzivni terapiji I, II (šifra delovnega mesta E037019):**

Javni uslužbenec bo imel na dan premestitve, upoštevajoč, da:

1.) je od 8. 12. 2018 dalje razpon plačnih razredov možnih napredovanj na tem delovnem mestu od 34. plačnega razreda do 44. plačnega razreda, saj se je to delovno mesto s 8. 12. 2018 uvrstilo za 2 plačna razreda višje;

2.) javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, postopno, in sicer s 1. januarjem 2019 prvi plačni razred povišanja in s 1. novembrom 2019 drugi razred povišanja;

3.) javni uslužbenec za to delovno mesto **ne izpolnjuje pogoja izobrazbe ter da bo javni uslužbenec opravljal delo na tem delovnem mestu z nižjo izobrazbo od zahtevane, vendar pa ima več kot 23 let delovne dobe**, zaradi česar je **njegov razpon plačnih razredov možnih napredovanj zaradi uporabe drugega odstavka 14. člena ZSPJS od 33. plačnega razreda do 43. plačnega razreda**,

4.) ZSPJS v prvem odstavku 19. člena določa, da se javni uslužbenec ob zaposlitvi, premestitvi na drugo delovno mesto oziroma imenovanju v naziv ali višji naziv uvrsti v plačni razred, v katerega je uvrščeno delovno mesto, za katerega je javni uslužbenec sklenil delovno razmerje, oziroma na katerega je bil premeščen, oziroma v plačni razred, v katerega je uvrščen naziv, v katerega je imenovan. Če bi bil javni uslužbenec zaradi premestitve na delovno mesto oziroma v naziv v višjem tarifnem razredu uvrščen v nižji ali isti plačni razred kot ga je dosegel z napredovanjem na delovnem mestu oziroma v nazivu pred to premestitvijo, se mu plačni razred na novem delovnem mestu oziroma v nazivu določi tako, da se že doseženi plačni razred na delovnem mestu oziroma v nazivu pred premestitvijo oziroma imenovanjem poveča za en plačni razred. Ne glede na določbo prejšnjega stavka javnega uslužbenca ni možno uvrstiti v višji plačni razred kot znaša najvišji plačni razred delovnega mesta oziroma naziva, na oziroma v katerega je javni uslužbenec premeščen oziroma imenovan, ki ga je možno doseči z napredovanjem:

**• uvrstitveni 36. plačni razred** (35. plačni razred + 1 plačni razred v skladu s prvim odstavkom 19. člena ZSPJS),

**• izplačilni 36. plačni razred** (35. plačni razred + 1 plačni razred v skladu s prvim odstavkom 19. člena ZSPJS).

**III. Stanje na dan 1. 11. 2019 na delovnem mestu Diplomirana medicinska sestra v intenzivni terapiji I, II (šifra delovnega mesta E037019):**

Javni uslužbenec na dan 1. 11. 2019 na delovnem mestu Diplomirana medicinska sestra v intenzivni terapiji I, II (šifra delovnega mesta E037019) nima več pravice do izplačila višje plače v skladu z Aneksoma h KP, čeprav javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, postopno, in sicer s 1. januarjem 2019 prvi plačni razred povišanja in s 1. novembrom 2019 drugi plačni razred povišanja.

Javni uslužbenec je namreč s tem, ko je bil uvrščen v 36. plačni razred, njegov izplačilni razred pa je 36. plačni razred, že presegel 33. plačni razred, tj. zadnji plačni razred višjega vrednotenja tega delovnega mesta, upoštevajoč njegov razpon plačnih razredov možnih napredovanj, ker nima ustrezne izobrazbe za to delovno mesto, ima pa več kot 23 let delovne dobe. S 1. 11. 2019 se 36. plačni razred javnega uslužbenca ne more še dodatno povečati zaradi postopnega povišanja uvrstitve delovnega mesta, saj bi bil le-ta v tem primeru v boljšem položaju kot javni uslužbenec, ki bi se premeščal na isto delovno mesto pred uveljavitvijo povišanja uvrstitev tega delovnega mesta v decembru 2018 oziroma po pridobitvi vseh plačnih razredov povišanj v skladu z Aneksoma h KP.

Javni uslužbenec bo imel na dan 1. 11. 2019 tako:

**• uvrstitveni 36. plačni razred,**

**• izplačilni 36. plačni razred.**

Javni uslužbenec s 1. 4. 2019 ni napredoval v plačne razrede, zato bo imel dan 1. 12. 2019 na delovnem mestu Diplomirana medicinska sestra v intenzivni terapiji I, II (šifra delovnega mesta E037019) uvrstitveni in izplačilni plačni razred enak kot na dan 1. 11. 2019.

**15. vprašanje:**

»2. primer:

Primer SMS 25 PR +8 rednih napredovanj= 33 PR (brez napredovanj 1. 4. 2019), ki se premesti na delovno mesto DIPL. MEDICINSKA SESTRA V INTENZIVNI TERAPIJI I, II z nižjo izobrazbo od zahtevane (delovna doba manj kot 23 let)

**Odgovor:**

**Na delovnem mestu Srednja medicinska sestra v intenzivni terapiji I, II (šifra delovnega mesta E035013)** je javni uslužbenec dosegel 8 plačnih razredov napredovanj pred 1. 4. 2019. Razpon plačnih razredov možnih napredovanj na dan 7. 12. 2018, tj. pred uveljavitvijo Aneksov h KP, je bil od 24. plačnega razreda do 34. plačnega razreda. Na dan 8. 12. 2018 je razpon plačnih razredov možnih napredovanj od 25. plačnega razreda do 35. plačnega razreda, saj se je delovno mesto Srednja medicinska sestra v intenzivni terapiji I, II (šifra delovnega mesta E035013) s 8. 12. 2018 uvrstilo za 1 plačni razred višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, s 1. januarjem 2019 za prvi (edini) plačni razred povišanja.

**Na delovnem mestu Diplomirana medicinska sestra v intenzivni terapiji I, II (šifra delovnega mesta E037019)** je bil razpon plačnih razredov možnih napredovanj na dan 7. 12. 2018, tj. pred uveljavitvijo Aneksov h KP od 32. plačnega razreda do 42. plačnega razreda. Na dan 8. 12. 2018 je razpon plačnih razredov možnih napredovanj od 34. plačnega razreda do 44. plačnega razreda, saj se je delovno mesto Diplomirana medicinska sestra v intenzivni terapiji I, II (šifra delovnega mesta E037019) s 8. 12. 2018 uvrstilo za 2 plačna razreda višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, postopno, in sicer s 1. januarjem 2019 prvi plačni razred povišanja in s 1. novembrom 2019 drugi plačni razred povišanja.

**I. Stanje na dan pred premestitvijo na delovnem mestu Srednja medicinska sestra v intenzivni terapiji I, II (šifra delovnega mesta E035013):**

**• uvrstitveni 33. plačni razred** (izhodiščni 25. plačni razred + 8 plačnih razredov napredovanj v plačne razrede pred 1. 4. 2019),

**• izplačilni 33. plačni razred** (izhodiščni 25. plačni razred + 8 plačnih razredov napredovanj v plačne razrede pred 1. 4. 2019).

**II. Stanje na dan na dan premestitve na delovno mesto Diplomirana medicinska sestra v intenzivni terapiji I, II (šifra delovnega mesta E037019):**

Javni uslužbenec bo imel na dan premestitve, upoštevajoč, da:

1.) je od 8. 12. 2018 dalje razpon plačnih razredov možnih napredovanj na tem delovnem mestu od 34. plačnega razreda do 44. plačnega razreda, saj se je to delovno mesto s 8. 12. 2018 uvrstilo za 2 plačna razreda višje;

2.) javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, postopno, in sicer s 1. januarjem 2019 prvi plačni razred povišanja in s 1. novembrom 2019 drugi razred povišanja;

3.) javni uslužbenec za to delovno mesto **ne izpolnjuje pogoja izobrazbe ter da bo javni uslužbenec opravljal delo na tem delovnem mestu z nižjo izobrazbo od zahtevane in nima več kot 23 let delovne dobe**, zaradi česar je **njegov razpon plačnih razredov možnih napredovanj zaradi uporabe drugega odstavka 14. člena ZSPJS od 32. plačnega razreda do 42. plačnega razreda**,

4.) ZSPJS v prvem odstavku 19. člena določa, da se javni uslužbenec ob zaposlitvi, premestitvi na drugo delovno mesto oziroma imenovanju v naziv ali višji naziv uvrsti v plačni razred, v katerega je uvrščeno delovno mesto, za katerega je javni uslužbenec sklenil delovno razmerje, oziroma na katerega je bil premeščen, oziroma v plačni razred, v katerega je uvrščen naziv, v katerega je imenovan. Če bi bil javni uslužbenec zaradi premestitve na delovno mesto oziroma v naziv v višjem tarifnem razredu uvrščen v nižji ali isti plačni razred kot ga je dosegel z napredovanjem na delovnem mestu oziroma v nazivu pred to premestitvijo, se mu plačni razred na novem delovnem mestu oziroma v nazivu določi tako, da se že doseženi plačni razred na delovnem mestu oziroma v nazivu pred premestitvijo oziroma imenovanjem poveča za en plačni razred. Ne glede na določbo prejšnjega stavka javnega uslužbenca ni možno uvrstiti v višji plačni razred kot znaša najvišji plačni razred delovnega mesta oziroma naziva, na oziroma v katerega je javni uslužbenec premeščen oziroma imenovan, ki ga je možno doseči z napredovanjem:

**• uvrstitveni 34. plačni razred** (33. plačni razred + 1 plačni razred v skladu s prvim odstavkom 19. člena ZSPJS),

**• izplačilni 34. plačni razred** (33. plačni razred + 1 plačni razred v skladu s prvim odstavkom 19. člena ZSPJS).

**III. Stanje na dan 1. 11. 2019 na delovnem mestu Diplomirana medicinska sestra v intenzivni terapiji I, II (šifra delovnega mesta E037019):**

Javni uslužbenec na dan 1. 11. 2019 na delovnem mestu Diplomirana medicinska sestra v intenzivni terapiji I, II (šifra delovnega mesta E037019) nima več pravice do izplačila višje plače v skladu z Aneksoma h KP, čeprav javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP postopno, in sicer s 1. januarjem 2019 prvi plačni razred povišanja in s 1. novembrom 2019 drugi plačni razred povišanja.

Javni uslužbenec je namreč s tem, ko je bil uvrščen v 34. plačni razred, njegov izplačilni razred pa je 34. plačni razred, že presegel 32. plačni razred, tj. zadnji plačni razred višjega vrednotenja tega delovnega mesta, upoštevajoč njegov razpon plačnih razredov možnih napredovanj, ker nima ustrezne izobrazbe za to delovno mesto in nima več kot 23 let delovne dobe. S 1. 11. 2019 se 34. plačni razred javnega uslužbenca ne more še dodatno povečati zaradi postopnega povišanja uvrstitve delovnega mesta, saj bi bil le-ta v tem primeru v boljšem položaju kot javni uslužbenec, ki bi se premeščal na isto delovno mesto pred uveljavitvijo povišanja uvrstitev tega delovnega mesta v decembru 2018 oziroma po pridobitvi vseh plačnih razredov povišanj v skladu z Aneksoma h KP.

Javni uslužbenec bo imel na dan 1. 11. 2019 tako:

**• uvrstitveni 34. plačni razred,**

**• izplačilni 34. plačni razred.**

Javni uslužbenec s 1. 4. 2019 ni napredoval v plačne razrede, zato bo imel dan 1. 12. 2019 na delovnem mestu Diplomirana medicinska sestra v intenzivni terapiji I, II (šifra delovnega mesta E037019) uvrstitveni in izplačilni plačni razred enak kot na dan 1. 11. 2019.

**16. vprašanje:**

»Primer SMS 25 PR +6 rednih napredovanj= 31 PR (brez napredovanj 1. 4. 2019), ki se premesti na delovno mesto DIPL. MEDICINSKA SESTRA V INTENZIVNI TERAPIJI I, II, z nižjo izobrazbo od zahtevane (delovna doba manj kot 23 let)

**Odgovor:**

Plačni razred javnega uslužbenca se določi na enak način kot izhaja iz odgovora na 15. vprašanje.

**17. vprašanje:**

»Primer SMS 25 PR+ 10 rednih napredovanj= 35 (od tega 2 napredovanja s 1. 4. 2019) + manj kot 23 let delovne dobe (v času podpisa pogodbe izplačilo za 33 plačni razred) , ki se premešča na delovno mesto DIPL. MEDICINSKA SESTRA V INTENZIVNI TERAPIJI I, II z nižjo izobrazbo od zahtevane (manj kot 23 let delovne dobe)

**Odgovor:**

**Na delovnem mestu Srednja medicinska sestra v intenzivni terapiji I, II (šifra delovnega mesta E035013)** je javni uslužbenec dosegel 8 plačnih razredov napredovanj pred 1. 4. 2019, 1. 4. 2019 pa je javni uslužbenec napredoval v plačni razred za 2 plačna razreda. Razpon plačnih razredov možnih napredovanj na dan 7. 12. 2018, tj. pred uveljavitvijo Aneksov h KP je bil od 24. plačnega razreda do 34. plačnega razreda. Na dan 8. 12. 2018 je razpon plačnih razredov možnih napredovanj od 25. plačnega razreda do 35. plačnega razreda, saj se je delovno mesto Srednja medicinska sestra v intenzivni terapiji I, II (šifra delovnega mesta E035013) s 8. 12. 2018 uvrstilo za 1 plačni razred višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP glede na uvrstitev delovnega mesta na dan pred uveljavitvijo Aneksov h KP, s 1. januarjem 2019 za prvi (edini) plačni razred povišanja.

**Na delovnem mestu Diplomirana medicinska sestra v intenzivni terapiji I, II (šifra delovnega mesta E037019)** je bil razpon plačnih razredov možnih napredovanj na dan 7. 12. 2018, tj. pred uveljavitvijo Aneksov h KP od 32. plačnega razreda do 42. plačnega razreda. Na dan 8. 12. 2018 je razpon plačnih razredov možnih napredovanj od 34. plačnega razreda do 44. plačnega razreda, saj se je delovno mesto Diplomirana medicinska sestra v intenzivni terapiji I, II (šifra delovnega mesta E037019) s 8. 12. 2018 uvrstilo za 2 plačna razreda višje. Javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP , postopno, in sicer s 1. januarjem 2019 prvi plačni razred povišanja in s 1. novembrom 2019 drugi plačni razred povišanja.

**I. Stanje na dan pred premestitvijo na delovnem mestu Srednja medicinska sestra v intenzivni terapiji I, II (šifra delovnega mesta E035013):**

**• uvrstitveni 35. plačni razred** (izhodiščni 25. plačni razred + 8 plačnih razredov napredovanj v plačne razrede pred 1. 4. 2019 + 2 plačna razreda napredovanj v plačne razrede 1. 4. 2019),

**• izplačilni 33. plačni razred** (35. plačni razred - 2 plačna razreda napredovanj v plačne razrede 1. 4. 2019).

**II. Stanje na dan na dan premestitve na delovno mesto Diplomirana medicinska sestra v intenzivni terapiji I, II (šifra delovnega mesta E037019):**

Javni uslužbenec bo imel na dan premestitve, upoštevajoč, da:

1.) je od 8. 12. 2018 dalje razpon plačnih razredov možnih napredovanj na tem delovnem mestu od 34. plačnega razreda do 44. plačnega razreda, saj se je to delovno mesto s 8. 12. 2018 uvrstilo za 2 plačna razreda višje;

2.) javni uslužbenci na tem delovnem mestu pridobijo pravico do izplačila višje plače v skladu z Aneksoma h KP glede na uvrstitev delovnega mesta na dan pred uveljavitvijo Aneksov h KP postopno, in sicer s 1. januarjem 2019 prvi plačni razred povišanja in s 1. novembrom 2019 drugi razred povišanja;

3.) javni uslužbenec za to delovno mesto **ne izpolnjuje pogoja izobrazbe ter da bo javni uslužbenec opravljal delo na tem delovnem mestu z nižjo izobrazbo od zahtevane in nima več kot 23 let delovne dobe**, zaradi česar je **njegov razpon plačnih razredov možnih napredovanj zaradi uporabe drugega odstavka 14. člena ZSPJS od 32. plačnega razreda do 42. plačnega razreda**,

4.) ZSPJS v prvem odstavku 19. člena določa, da se javni uslužbenec ob zaposlitvi, premestitvi na drugo delovno mesto oziroma imenovanju v naziv ali višji naziv uvrsti v plačni razred, v katerega je uvrščeno delovno mesto, za katerega je javni uslužbenec sklenil delovno razmerje, oziroma na katerega je bil premeščen, oziroma v plačni razred, v katerega je uvrščen naziv, v katerega je imenovan. Če bi bil javni uslužbenec zaradi premestitve na delovno mesto oziroma v naziv v višjem tarifnem razredu uvrščen v nižji ali isti plačni razred kot ga je dosegel z napredovanjem na delovnem mestu oziroma v nazivu pred to premestitvijo, se mu plačni razred na novem delovnem mestu oziroma v nazivu določi tako, da se že doseženi plačni razred na delovnem mestu oziroma v nazivu pred premestitvijo oziroma imenovanjem poveča za en plačni razred. Ne glede na določbo prejšnjega stavka javnega uslužbenca ni možno uvrstiti v višji plačni razred kot znaša najvišji plačni razred delovnega mesta oziroma naziva, na oziroma v katerega je javni uslužbenec premeščen oziroma imenovan, ki ga je možno doseči z napredovanjem:

**• uvrstitveni 36. plačni razred** (35. plačni razred + 1 plačni razred v skladu s prvim odstavkom 19. člena ZSPJS),

**• izplačilni 34. plačni razred** (33. plačni razred + 1 plačni razred v skladu s prvim odstavkom 19. člena ZSPJS).

**III. Stanje na dan 1. 11. 2019 na delovnem mestu Diplomirana medicinska sestra v intenzivni terapiji I, II (šifra delovnega mesta E037019):**

Javni uslužbenec na dan 1. 11. 2019 na delovnem mestu Diplomirana medicinska sestra v intenzivni terapiji I, II (šifra delovnega mesta E037019) nima več pravice do izplačila višje plače v skladu z Aneksoma h KP, čeprav javni uslužbenci na tem delovnem mestu pridobijo pravico do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP, postopno, in sicer s 1. januarjem 2019 prvi plačni razred povišanja in s 1. novembrom 2019 drugi plačni razred povišanja.

Javni uslužbenec je namreč s tem, ko je bil uvrščen v 36. plačni razred, njegov izplačilni razred pa je 34. plačni razred, že presegel 32. plačni razred, tj. zadnji plačni razred višjega vrednotenja tega delovnega mesta, upoštevajoč njegov razpon plačnih razredov možnih napredovanj, ker nima ustrezne izobrazbe za to delovno mesto in nima več kot 23 let delovne dobe. S 1. 11. 2019 se 32. plačni razred javnega uslužbenca ne more še dodatno povečati zaradi postopnega povišanja uvrstitve delovnega mesta, saj bi bil le-ta v tem primeru v boljšem položaju kot javni uslužbenec, ki bi se premeščal na isto delovno mesto pred uveljavitvijo povišanja uvrstitev tega delovnega mesta v decembru 2018 oziroma po pridobitvi vseh plačnih razredov povišanj v skladu z Aneksoma h KP.

Javni uslužbenec bo imel na dan 1. 11. 2019 tako:

**• uvrstitveni 36. plačni razred,**

**• izplačilni 34. plačni razred.**

**IV. Stanje na dan 1. 12. 2019 na delovnem mestu Diplomirana medicinska sestra v intenzivni terapiji I, II (šifra delovnega mesta E037019):**

Ker je javni uslužbenec s 1. 4. 2019 napredoval v višji plačni razred za 2 plačna razreda na delovnem mestu Srednja medicinska sestra v intenzivni terapiji I, II (šifra delovnega mesta E035013), bo, upoštevajoč zamik izplačila plače iz naslova napredovanj na podlagi četrtega odstavka 16. člena ZSPJS ter prvega odstavka 8. člena Uredbe na 1. 12. 2019, imel na dan 1. 12. 2019:

**• uvrstitveni 36. plačni razred,**

**• izplačilni 36. plačni razred.**

**18. vprašanje:**

»Vezano na prejeta priložena pojasnila glede realizacije 38. člena ZZDej-K, Vas lepo prosimo za sledeča pojasnila: V dokumentu št. 0100-572/2019/6 z dne 23.7.2019 je v zadnjem odstavku navedeno:

»Pri tem opozarjamo še, da se v primeru, da je javni uslužbenec na prejšnjem delovnem mestu že dosegel višji plačni razred z napredovanji (npr. 33. plačni razred) kot je izhodiščni plačni razred novega delovnega mesta s 1. 11. 2019 (npr. 32. plačni razred) ne more s 1. 11. 2019 ta plačni razred še dodatno povečati zaradi postopnega povišanja uvrstitve delovnega mesta, saj bi bil v tem primeru z morebitnim dodatnim povišanjem še za en plačni razred s 1. 11. 2019 ta javni uslužbenec v boljšem položaju kot javni uslužbenec, ki bi se premeščal na isto delovno mesto pred uveljavitvijo povišanja uvrstitev tega delovnega mesta v decembru 2018 oziroma po pridobitvi vseh plačnih razredov povišanj v skladu z aneksom. V tem primeru se javnemu uslužbencu določi plača na podlagi prvega odstavka 19. člena ZSPJS tako, da se ga uvrsti v 34. plačni razred (33 + 1), pri čemer ima pravico do izplačila plače od premestitve dalje.« Lepo Vas prosimo za pravno podlago Vaše zgornje navedbe.«

**Odgovor:**

Navedba iz citiranega dopisa št. 0100-572/2019/6 z dne 23.7.2019 temelji na pravilu določitve plače javnemu uslužbencu v primeru premeščanja na delovno mesto v višjem tarifnem razredu. Pravilo za navedene primere je določeno v prvem odstavku 19. člena ZSPJS, ki določa, da se ob zaposlitvi, premestitvi na drugo delovno mesto oziroma imenovanju v naziv ali višji naziv javni uslužbenec uvrsti v plačni razred, v katerega je uvrščeno delovno mesto, za katerega je javni uslužbenec sklenil delovno razmerje, oziroma na katerega je bil premeščen, oziroma v plačni razred, v katerega je uvrščen naziv, v katerega je imenovan. Če bi bil javni uslužbenec zaradi premestitve na delovno mesto oziroma v naziv v višjem tarifnem razredu uvrščen v nižji ali isti plačni razred kot ga je dosegel z napredovanjem na delovnem mestu oziroma v nazivu pred to premestitvijo, se mu plačni razred na novem delovnem mestu oziroma v nazivu določi tako, da se že doseženi plačni razred na delovnem mestu oziroma v nazivu pred premestitvijo oziroma imenovanjem poveča za en plačni razred. Ne glede na določbo prejšnjega stavka javnega uslužbenca ni možno uvrstiti v višji plačni razred kot znaša najvišji plačni razred delovnega mesta oziroma naziva, na oziroma v katerega je javni uslužbenec premeščen oziroma imenovan, ki ga je možno doseči z napredovanjem.

Navedeno pomeni, da je plačni razred, ki ga je javni uslužbenec dosegel z napredovanjem na delovnem mestu pred premestitvijo, ključna informacija za pravilno določitev plačnega razreda ob prehodu na delovno mesto v višjem tarifnem razredu, pri čemer ne gre za prenos plačnih razredov napredovanj, doseženih na prejšnjem delovnem mestu v nižjem tarifnem razredu. S tem pravilom se doseže, da ima javni uslužbenec s premestitvijo na delovno mesto v višjem tarifnem razredu najmanj 1 plačni razred višjo plačo glede na prejšnje delovno mesto v nižjem tarifnem razredu.

Če bi pri javnih uslužbencih, ki bi na prejšnjem delovnem mestu že dosegli višji plačni razred z napredovanji kot je izhodiščni oz. uvrstitveni plačni razred novega delovnega mesta (32. plačni razred), s 1. 11. 2019 ta plačni razred še dodatno povečali zaradi postopnega izplačila povišanja uvrstitve delovnega mesta, bi bili v tem primeru ti javni uslužbenci v boljšem položaju kot javni uslužbenci, ki bi se premeščali na isto delovno mesto pred uveljavitvijo povišanja uvrstitve tega delovnega mesta v decembru 2018 oziroma po pridobitvi vseh plačnih razredov povišanj v skladu z Aneksi h KP, saj se bo tudi v primeru, ko postopnega izplačila na delovnem mestu kamor se javni uslužbenec premešča ne bo več, na navedenem primeru, ko je javni uslužbenec dosegel na delovnem mestu Srednje medicinske sestre dosegel 33. plačni razred, po pravilu prvega odstavka 19. člena plača določila za 34. plačni razred (33+1). Enak plačni razred, torej 34., pa bi se določil v primeru pred povišanjem uvrstitve delovnega mesta diplomirane medicinske sestre (33+1), ko je bil izhodiščni plačni razred tega delovnega mesta 30. plačni razred.

Smisel pravice do izplačila višje plače postopno glede na uvrstitev delovnega mesta pred spremembo uvrstitve, ni v tem, da se ob morebitni premestitvi le-ta vedno upošteva na način, da vsi javni uslužbenci 1. 11. 2019 pridobijo pravico do izplačila drugega ali morebiti tudi tretjegapovišanja uvrstitve delovnega mesta, ampak da javni uslužbenci na delovnih mestih, ki so bila s 8. 12. 2018 uvrščena višje en, dva ali tri plačne razrede višje, pridobijo izplačilo za uvrstitveni plačni razred postopno. Če pa je uvrstitveni plačni razred določen na podlagi prvega odstavka 19. člena ZSPJS s premestitvijo torej že višji ali enak zadnjemu plačnemu razredu višjega vrednotenja tega delovnega mesta, javni uslužbenci s 1. 11. 2019 ne pridobijo še dodatnega plačnega razreda povišanja, ker se jim je plača določila na podlagi prvega odstavka 19. člena ZSPJS.

Glej tudi praktični prikaz v odgovoru na 3. vprašanje.

**19. vprašanje:**

»V dokumentu št. 0100-572/2019/6 z dne 23.7.2019 je pod alinejo c) navedeno:

»V primeru t.i. kombiniranih delovnih mest, torej ko javni uslužbenec pred premestitvijo v deležih zaseda tako delovno mesto srednje medicinske sestre kot tudi delovno mesto diplomirane medicinske sestre, se glede na to, da zaposleni že opravlja delo na delovnem mestu diplomirane medicinske sestre, to upošteva tako, da se zaposlenemu na delovnem mestu diplomirane medicinske sestre določi plača, kot jo je že prejemal na delovnem mestu diplomirane medicinske sestre. V primeru, da je plača javnega uslužbenca na deležu delovnega mesta Srednje medicinske sestre pred premestitvijo višja, kot bi jo na podlagi prej navedenega prejemal, predlagamo, da se uporabi institut določitve višje plače na podlagi drugega odstavka 19. člena ZSPJS. Javnega uslužbenca se lahko uvrsti v plačni razred, ki bi se mu določil v primeru določitve plače na podlagi prvega odstavka 19. člena ZSPJS, če bi zasedal pred premestitvijo le delovno mesto Srednje medicinske sestre. Ob tem je treba upoštevati, da drugi odstavek 19. člena ZSPJS omogoča višjo uvrstitev za največ pet plačnih razredov od izhodiščnega plačnega razreda delovnega mesta.«

2. odstavek 19. člena ZSPJS določa: »Če obstajajo za to utemeljeni razlogi, se lahko javnega uslužbenca ob zaposlitvi, na podlagi soglasja, premestitvi na drugo delovno mesto oziroma imenovanju v naziv ali višji naziv, uvrsti v plačni razred, ki je za največ pet plačnih razredov višji od plačnega razreda delovnega mesta oziroma naziva, vendar ne v višji plačni razred kot ga je možno doseči z napredovanjem.« V konkretnem primeru, ko je srednja medicinska sestra že razporejena na kombiniranem delovnem mestu, se jo prevede iz 50% E035017 SMS v negovalni enoti in 50% E037021 DMS v negovalni enoti na 100% E037021 DMS v negovalni enoti. Torej NE gre za premestitev na drugo delovno mesto niti NE za zaposlitev. Ali bo sklicevanje na 2. odstavek 19. člena ZSPJS in oddaja vloge za uvrstitev zaposlenega v plačni razred, ki je za največ 5 plačnih razredov višji od plačnega razreda delovnega mesta oz. naziva ustrezno?«

**Odgovor:**

Uvodoma pojasnjujemo, da izraz »prevedba« v primeru realizacije novele ZZDej-K ni ustrezna, prevedba delovnih mest se je namreč opravila ob vstopu v nov plačni sistem.

V dokumentu št. 0100-572/2019/6 z dne 23.7.2019 je v zvezi z t.i. kombiniranimi delovnimi mesti predlagano, da se glede na to, da zaposleni že opravlja delo na delovnem mestu diplomirane medicinske sestre, to dejstvo upošteva tako, da se zaposlenemu na delovnem mestu diplomirane medicinske sestre določi plača, kot jo je že prejemal na delovnem mestu diplomirane medicinske sestre.

V zvezi s pojmom premestitve sporočamo, da se zasedba drugega delovnega mesta pri istem delodajalcu za javne uslužbence, za katere velja drugi del ZJU, torej za javne uslužbence v državnih organih in upravah lokalnih skupnostih, izvede ali s soglasjem javnega uslužbenca in sklenitvijo aneksa k pogodbi o zaposlitvi ali brez soglasja javnega uslužbenca z izdajo sklepa o premestitvi (XX. poglavje ZJU). Zasedba drugega delovnega mesta pri istem delodajalcu v ostalem delu javnega sektorja, za katere ne velja drugi del ZJU, temveč določbe Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS, v nadaljevanju: ZDR-1) torej tudi v primeru zdravstvenih zavodov, pa se izvede s sklenitvijo nove pogodbe o zaposlitvi, če na to pristane tudi druga stranka (8. točka ZDR-1) ali preko instituta odpovedi pogodbe o zaposlitvi s ponudbo nove (91. člen ZDR-1), ki pa se lahko uporabi le pod pogojem, da so podani tudi odpovedni razlogi (poslovni razlog ali razlog nesposobnosti).

Pri tem glede pojma premestitve opozarjamo tudi na sodbo Vrhovnega sodišča RS VIII Ips 249/2015 z dne 26.1.2016 (<http://www.sodisce.si/vsrs/odlocitve/2015081111396810/>).

Po našem mnenju se glede na to, da za zaposlene v zdravstvenih zavodih velja ZDR-1, ki v povezavi s 31. členom (sestavine pogodbe o zaposlitvi) v drugem odstavku 49. člena ZDR-1 našteva primere kdaj se sklene nova pogodba o zaposlitvi, med njimi tudi v primeru spremembe naziva delovnega mesta oziroma vrste dela ter v primeru določitve za kašen obseg dela je sklenjena pogodba o zaposlitvi (ali za krajši ali polni delovni čas), v navedenih primerih sklene nova pogodba o zaposlitvi.

Ob tem še dodajamo, da je **odločitev, ali bo podal zaprosilo za morebitno soglasje za posameznega javnega uslužbenca v skladu z drugim odstavkom 19. člena ZSPJS v izključni pristojnosti predstojnika zavoda.**

**20. vprašanje:**

»Ali se pri zaposlenih, ki so na dan 1. 8. 2019 uvrščeni v višji plačni razred kot so ga že dosegali na delovnem mestu srednje medicinske sestre, zamrzne dvig enega oz. dveh (DMS v IT III) plačnih razredov na 1. 11. 2019?«

**Odgovor:**

Odgovor najdete pri odgovoru na 3. in 18. vprašanje, iz katerih izhaja, da ne gre za »zamrznitev dviga enega oziroma dveh plačnih razredov«, ampak, da v takem primeru ni več razloga za pridobitev pravice do izplačila višje plače v skladu z Aneksoma h KP, glede na uvrstitev delovnega mesta na dan pred uveljavitvijo Aneksov h KP.

**21. vprašanje:**

»Primer: 50 % sms v reševalnem vozilu 25 +10 napredovanj =35 plačni razred (brez napredovanj s 1.4.2019) in 50 % delovno mesto DMS V REŠEVALNEM VOZILU 35+4 napredovanj -1 odbitek= 38 pr, plača (Z 2 napredovanjema 1. 4. 2019) delovna doba več kot 23 let ; plača na dan razporeditve po 35 pl razredu; razporeditev na dm dms v reševalnem vozilu

**Odgovor:**

Glede vprašanja določitve plače **v primeru t.i. kombiniranih delovnih mest**, torej ko javni uslužbenec pred premestitvijo v deležih zaseda tako delovno mesto srednje medicinske sestre kot tudi delovno mesto diplomirane medicinske sestre, je Ministrstvo za javno upravo že zavzelo stališče, da se glede na to, da zaposleni že opravlja delo na delovnem mestu diplomirane medicinske sestre, to upošteva tako, da se zaposlenemu na delovnem mestu diplomirane medicinske sestre **določi plača, kot jo je že prejemal na delovnem mestu diplomirane medicinske sestre.**

Mnenje št. 0100-572/2019/6 z dne 23.7.2019 je objavljeno na spletni strani ministrstva na naslednji povezavi:

[Določitev plače ob premestitvi z delovnih mest SMS na delovna mesta DMS implementacija novele Zakona o zdravstveni dejavnosti ZZDej K 8.8.2019](https://www.gov.si/assets/ministrstva/MJU/Placni-sistem/Medicinske-sestre/Dolocitev-place-ob-premestitvi-z-delovnih-mest-SMS-na-delovna-mesta-DMS-implementacija-novele-Zakona-o-zdravstveni-dejavnosti-ZZDej-K-8.8.2019.docx)

**I. Stanje na dan premestitve na delovnem mestu** **Diplomirana medicinska sestra v reševalnem vozilu (šifra delovnega mesta E037032):**

Javni uslužbenec se bo premestil na delovno mesto Diplomirana medicinska sestra v reševalnem vozilu (šifra delovnega mesta E037032) v 100% deležu. V primeru t.i. kombiniranih delovnih mest, torej ko javni uslužbenec pred premestitvijo v deležih zaseda tako delovno mesto srednje medicinske sestre kot tudi delovno mesto diplomirane medicinske sestre, se glede na to, da zaposleni že opravlja delo na delovnem mestu diplomirane medicinske sestre, to upošteva tako, da se zaposlenemu na delovnem mestu diplomirane medicinske sestre določi plača, kot jo je že prejemal na delovnem mestu diplomirane medicinske sestre. V konkretnem primeru to pomeni, da ima javni uslužbenec na dan premestitve:

**• uvrstitveni 38. plačni razred** (izhodiščni 34. plačni razred + 2 plačna razreda zaradi napredovanj v plačne razrede pred 1. 4. 2019 + 2 plačna razreda napredovanj 1. 4. 2019)**,**

**• izplačilni 35. plačni razred** (38. plačni razred -1 plačni razred zaradi postopnosti s 1. 11. 2019 – 2 plačna razreda napredovanj v plačne razrede 1. 4. 2019)**.**

**II. Stanje na dan 1. 11. 2019 na delovnem mestu Diplomirana medicinska sestra v reševalnem vozilu (šifra delovnega mesta E037032) v 100% deležu:**

Javni uslužbenec ima na dan 1. 11. 2019 na delovnem mestu na delovnem mestu Diplomirana medicinska sestra v reševalnem vozilu (šifra delovnega mesta E037032) pravico do izplačila višje plače v skladu z Aneksoma h KP glede na uvrstitev delovnega mesta na dan pred uveljavitvijo Aneksov h KP, za drugi plačni razred povišanja.

Javni uslužbenec ima tako na dan 1. 11. 2019 na delovnem mestu Diplomirana medicinska sestra v patronažni zdravstveni negi:

**• uvrstitveni 38. plačni razred,**

**• izplačilni 36. plačni razred** (38. plačni razred – 2 plačna razreda napredovanj v plačne razrede 1. 4. 2019)**.**

**III. Stanje na dan 1. 12. 2019 na delovnem mestu Diplomirana medicinska sestra v reševalnem vozilu (šifra delovnega mesta E037032) v 100% deležu:**

Javni uslužbenec bo imel 1. 12. 2019, ker je 1. 4. 2019 napredoval za dva plačna razreda v plačne razrede na delovnem mestu Diplomirana medicinska sestra v patronažni zdravstveni negi (šifra delovnega mesta E037022), upoštevajoč zamik izplačila plače iz naslova napredovanj na podlagi četrtega odstavka 16. člena ZSPJS ter prvega odstavka 8. člena Uredbe:

**• uvrstitveni 38. plačni razred,**

**• izplačilni 38. plačni razred.**

**22. vprašanje:**

»Primer 9: 80 % sms v s specialnimi znanji 23 +10 napredovanj (brez napredovanj s 1.4.2019) =pr. 33

10 % SMS v urgentni dejavnosti 25 +10 napredovanj (brez napredovanj s 1.4.2019) =pr. 35

10 % dms v urgentni dejavnosti 34 +4 napredovanj-1 odbitek =37 plačni razred (napredovanje s 1.4.2019 za 2 plačna razreda z upoštevani odbitkom -1 pl. Razred; izplačilo plače za 34 pl. Razred

Več kot 23 let delovne dobe

Na delovno mesto DMS dispanzerska dejavnost v obsegu 80 % in Na delovno mesto DMS v urgentni dejavnosti 20 %.

**Odgovor:**

Ministrstvo za javno upravo ni pristojno za podajo odgovora, ali je možno premeščati javne uslužbence na kombinirano delovno mesto DMS – DMS, predlagamo da se z vprašanjem obrnete na Ministrstvo za zdravje.

Pripravilo: Ministrstvo za javno upravo, avgust 2019

1. Vprašanja niso lektorirana in niso vsebinsko popravljena. Zaradi varstva osebnih podatkov identiteta pošiljateljev ni razkrita. [↑](#footnote-ref-1)